فهمى عبد الحميد

فهمى عبدالحميد  (Fahmy Abd El-Hameed) (1 فبراير 1939 - 17 يناير 1990) مخرج مصرى ، أضفى البهجة على الملايين من المصريين باستعراضاته الفائقة اللى لا يضاهيها مثيل

 نشأته 
اتولد فهمى عبد الحميد يوم 1 فبراير 1939 فى حى العباسيه فى القاهره عاصمة مصر ، توفى والده بعد أربع سنين من ولادته ليكمل مشوار حياته مع والدته بس وينتقل لمنزل العيلة بالقناطر الخيرية.

نتيجة لحبه للفن والجمال فقد دخل كلية الفنون الجميلة بالقاهرة وتخرج منها سنة 1963، بعدين عمل بالتليفزيون المصرى سنة 1964 بقسم الرسوم المتحركة، وتتلمذ على ايد المخرج الكبير "على مهيب"  اللى ساعده فى بداية مشواره بتصميم تترات عدد من المسلسلات التليفزيونية والأفلام السينمائية ومن أشهرها فيلم "الخيط الأبيض"

جت بدايته الحقيقية مع فوازير رمضان التليفزيونية اللى لعبت فيها الفنانة نيللى دور البطولة و كانت فكرتها تعتمد على استضافة فنانى الرسوم المتحركة فى كل حلقة و كانت بعنوان "صورة وفزورة" بعدين قدم "صورة وفزورتين" بعدين "صورة وثلاث فوازير"، بعدين اجتمع مع العملاق صلاح چاهين وقدما أروع فوازير نيللى هيا "عروستي" و"الخاطبة" وبعدها ابتكر شخصية فطوطة اللى لعبها الفنان "سمير غانم"، و سنة 1985 كانت بداية عصر شريهان معه ولمدة 3 سنين

تعاون فهمى عبد الحميد مع كبار الملحنين سيد مكاوى ومحمد الموجى وحلمى بكر ومنير مراد و أحمد صدقى وخالد الأمير ومنير الوسيمى وسمير حبيب وهانى شنودة و إبراهيم رجب ومحمد قابيل وعمار الشريعى وعمر خورشيد وسامى الحفناوى وصلاح الشرنوبى وفاروق الشرنوبي

 وفاته 
ظل فهمى عبد الحميد يعمل لحد لما لفظ انفاسه الاخيرة يوم 17 يناير 1990 وهو بيصور حلقات "ألف ليلة وليلة" بطولة مدحت صالح ورغدة ومنى عبد الغني ، بعد تعرضه لأزمة قلبية

 مصادر 

 لينكات برانيه 


تصنيف:مخرجين مصريين
تصنيف:قاهريين
تصنيف:ناس من العباسيه